Document ID: /roh_data/filtered/fineweb-2-filterrobots_roh.jsonl.gz/24292

Tranter auter duai l'agid per ils fugitivs vegnir augmentà per 6 milliardas euros, hai gì num a Berlin. Per requirents d’asil duain valair per part reglas pli severas. Il basegn da daners en indrizs d’emprima registraziun duai vegnir remplazzà uschè lunsch sco pussaivel cun prestaziuns materialas, prestaziuns socialas duain vegnir reducidas per intginas categorias da requirents.
3'000 policists dapli
Plinavant duai la gruppa dals uschenumnads «pajais da derivanza segirs» vegnir extendida sin il Cosovo, l'Albania ed il Montenegro. Cun questa classificaziun pon requirents d'asil vegnir tramess enavos pli spert en lur patria. Il pachet da mesiras prevesa però era da stgaffir 3’000 ulteriuras plazzas da policists.
RR novitads 6:00